text: SønderjyskE møder forsvarende mestre på nyt græs
  24 juli 2015 kl. 08.03
  Sydbank Park, SønderjyskEs hjemmebane, har i løbet af sommeren fået en spritny græsplæne.
  Superligaens sommerpause er blevet brugt fornuftigt i Haderslev. I hvert fald har de fået ny græsplæne, der for første gang skal tages i brug under aftenens kamp mod FC Midtjylland.
  Sønderjyske, der lige nu ligger på 2. pladsen i superligaen efter en 2-0 sejr over Nordsjælland, går en hård kamp i møde mod de forsvarende danske mestre. Men holdet har opskriften klar på en sejr om ulvene fra Herning.
  - For at slå FC Midtjylland skal vi sørge for at spille vores bedste og være dybt koncentrerede i alle facetter af kampen gennem alle 90 minutter. Jeg forventer, at det bliver en meget lige affære mellem to stærke hold, men jeg håber, at vi sammen med alle vores fans vil trække det længste strå og dermed vinde kampen, siger midtbanespilleren, Adarma Guira, til soenderjyske.dk.
  